CELEX: C2007/095/91
Language: lt
Date: 2007-04-28 00:00:00
Title: Byla T-50/07 2007 m. vasario 23 d. pareikštas ieškinys byloje Portugalijos Respublika prieš Komisiją

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/44
            
         2007 m. vasario 23 d. pareikštas ieškinys byloje Portugalijos Respublika prieš Komisiją
   
   (Byla T-50/07)
   (2007/C 95/91)
   Proceso kalba: portugalų
   Šalys
   
      Ieškovė: Portugalijos Respublika (Lisabona, Portugalija), atstovaujama L. Inez Fernandes, P. Barros da Costa ir advokato M. Figueiredo
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. gruodžio 14 d. Komisijos sprendimą 2006/932/EB dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas (1) tiek, kiek juo Portugalijai mokėjimų už kietuosius kviečius atžvilgiu taikomas 5 % pagalbos lauko kultūroms dydžio, t. y. 3 945 827 eurų sumai, finansinis koregavimas, atsižvelgiant į 1999 m. gegužės 17 d. Tarybos reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo (2);
            
         
               —
            
            
               Subsidiariai, panaikinti šį reglamentą tiek, kiek juo Bendrija atsisakė finansuoti Portugalijos Respublikos iki 2003 m. gruodžio 16 d. patirtas išlaidas, kurios sudaro 3 231 650,20 eurų.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė nurodo tokius motyvus:
   
               —
            
            
               Reglamento (EB) Nr. 1258/1999 (3) 7 straipsnio 4 dalies ketvirtosios pastraipos a punkto pažeidimas. Šiuo pagrindu ieškovė nurodo pareigos motyvuoti nesilaikymą ir esminių procedūrinių pažeidimų egzistavimą.
            
         
               —
            
            
               Dėl pavėluoto patikrinimų vietoje 2002 ir 2003 prekybos metais organizavimo, minimo ginčijamame sprendime, ieškovė nurodo subsidiarumo, valstybių narių lygybės ir proporcingumo principų pažeidimą bei klaidingą faktų vertinimą.
            
         
               —
            
            
               Ieškovė taip pat teigia, kad EŽŪOGF nepatyrė jokių finansinių nuostolių.
            
         
               —
            
            
               Kita vertus, ieškovė ginčija Komisijos išvadą dėl tariamai nepakankamo patikrinimų vietoje, susijusių su kietaisiais kviečiais, 2002 m. skaičiaus.
            
         
      (1)  OL L 355, p. 96.
   
      (2)  OL L 160, p. 1.
   
      (3)  1999 m. gegužės 17 d. Tarybos reglamentas (EB) Nr. 1258/1999 dėl bendrosios žemės ūkio politikos finansavimo (OL L 160, p. 103).